UPUTE HRVATSKOG ZAVODA ZA JAVNO ZDRAVSTVO

Prema Uputama Hrvatskog zavoda za javno zdravstvo, koje su izrađene u
suradnji s Ministarstvom znanosti i obrazovanja te Agencijom za
strukovno obrazovanje, obrana Završnoga rada provodit će se po
određenim pravilima.
Budući da svi učenici istoga dana brane Završni rad, bit će
organiziran raspored dolaska učenika u školu i morat će se držati
distance od 2 m.
Organizirat će se i pauze kako bi se mogla provesti primjerena
higijena prostorija i provjetravanje.
Prilikom dolaska u školu učenici se ne smiju grupirati. Svaki će
učenik na ulazu u školu predati potpisanu Izjavu da nema znakove
akutne respiratorne bolesti, da mu nije propisana mjera samoizolacije
te da nema saznanja da je zaražen koronavirusom.
Učenik sa sobom treba imati masku (ukoliko je ne bude imao, dobit će
je na ulazu u školu) i prilikom ulaska u školu dužan je obavezno
dezinficirati ruke dezinficijensom koji će se nalaziti u dozatoru na
ulazu.
Po završetku obrane Završnog  rada učenik napušta ispitnu prostoriju,
uzima sve što je donio sa sobom i napušta školski prostor.